
Aşa ştia Ioana, că într-o toamnă, cînd se vor coace merele şi strugurii, 
cînd yor pleca rindunelele şi vor muri toate florile prin grădini, ea va 
merge la şcoală în clasa întîia. 

Măria, fetiţa vecinilor, ştia şi ea toate aceste lucruri, pentru că 
număra tot atitea toamne ca şi loana... 

Părinţii loanei şi ai Măriei erau buni creştini şi făceau parte din 
aceeaşi biserică. 

Aşa au trecut anii. Cele două familii duceau un trai liniştit. Cînd într-o 
zi mama loanei nu se vedea cu mama Măriei era mare lucru; fetiţele la 
fel. 

Duminică de duminică se duceau la biserică, unde fetiţele recitau 
poezii sau cîntau singure cîte o cîntare spre gloria lui Dumnezeu. 
Mama Ioanei însă era tare bolnavă; aşa o cunoscuse Ioana de cînd 
văzuse lumina zilei. Medicamentele erau nelipsite din casa lor; seara 
şi dimineaţa, mama lua diferite pastile, şi o dată pe săptămînă venea o 
domnişoară care-i dădea injecție dintr-o fiolă mică ce conţinea săruri 
de aur. 

Tatăl Ioanei era mecanic de locomotivă. Calea ferată era la mai puţin 
de o sută de metri de casa lor. Ori de cîte ori trecea tata cu trenul 
spre Ardeal, sau dinspre Ardeal spre Adjud, dădea un semnal lung. De 
la un timp, fetele cunoşteau vremea cînd trebuia să treacă trenul 
tatălui Ioanei şi ieşeau fiecare în faţa casei strigînd de bucurie şi 
fluturind o batistă în mînă. 

în munţi, primăvara vine mai tîrziu, iar în dosul caselor zăpada se 
poate observa şi pe la sfîrşitul lunii iunie. Totuşi, în anul acela 
primăvara a venit la timp. Aşa se face că la 1 martie primăvara a 
intrat şi acolo în drepturile ei normale. 

Măria şi loana abia aşteptau să vină vremea bună ca să se 

ducă în pădure după ghiocei. Pădurea şi muntele erau foarte aproape. 


Grădina lor se termina la poalele muntelui. Acolo începea pădurea de 
pini falnici care îşi înfipseseră rădăcinile printre stînci şi crustele de 
pămînt. 

Printre aceşti pini şi pietre se căţărau fetele în fiecare primăvară, 
căutînd ghiocei, mai tîrziu ciuperci şi fragi. Cînd nu mai erau nici 
ghiocei, nici ciuperci, nici fragi, fetele mergeau să caute zadră* 
pentru aprins focul. 

Era o plăcere deosebită pentru fete să urce coasta muntelui şi să se 
oprească în porţiuni libere, de unde puteau privi în jos prin cortina 
brazilor, pînă departe, admirînd casele satului care se întindea de-a 
lungul rîului Trotuş. Cînd ajungeau acolo sus, cine mai era ca ele! 
Stăteau ore în şir, admirînd acolo sus minunatul peisaj de basm pe 
care nu se mai saturau să-l privească. 

Părinţii nu puteau veni mereu cu ele, dar nici ele nu aveau nevoie de 
nimeni. 

Mama loanei ar fi mers deseori cu ele, dar le spunea mereu: „Dragele 
mele copile, îmi pare tare rău că nu pot urca împreună cu voi pe 
munte! Muntele a fost şi pentru mine cel mai minunat loc din lume, 
căci aici m-am născut şi am crescut odată cu brazii. Dar acum nu mai 
pot sui pe munte, şi este rîndul vostru să vă bucuraţi de toate 
frumuseţile pe care Dumnezeu le-a lăsat pentru oameni". 

Auzind-o pe mama zicînd mereu aceste cuvinte şi regretind că nu 
poate merge cu ele, poate că tocmai de aceea au început fetele să 
meargă în pădure pentru a-i face bucurie mamei şi a-i aduce flori, 
fragi sau ciuperci... 

Ce bine se simțeau fetele acolo sus pe munte! Tot muntele era al lor, 
şi ele erau ale lui. Erau îmbătate de mirosul răşinii brazilor şi pinilor 
care le înconjurau şi se simțeau ca într-o i-mensă catedrală naturală. 
Cînd erau pe munte, ele îşi aduceau aminte de munţii pe care îi 
cunoşteau din Biblie: Horeb, Moria, Sinai, Golgota şi alţii. 

* Lemn de pin care conţine multă răşină. 

Dar muntele cel mai cunoscut de ele pe vremea aceea era muntele 
Golgota... 


se 
într-o zi, Ioana se afla cu Măria la poalele muntelui. Voiau să urce sus, 
cînd deodată au auzit un vuiet înfundat. Ele s-au uitat în jur şi 
au'văzut stilpul de telegraf începînd să se clatine, la fel şi pinii de pe 
coasta muntelui, de parcă erau bătuţi de vînt din toate părţile. „Ce-i 
asta?" 

Mama Ioanei, care se afla în spatele casei, stînd pe un scaun, la soare, 
le striga: „Fetelor, nu vă temeti, este un cutremur de pămînt". Cînd au 
auzit-o, fetele au luat-o la fugă spre ea. 

în sat se auzeau cotcodăcit de găini, lătrat de cîini, ţipete de oameni şi 
de copii. 

Tot în acest timp, dinspre pădure se auzea un țipăt prelung, la început 
mai tare, apoi din ce în ce mai încet. „[ipă un pui, dar oare ce fel de 


pui să fie?" „Este un pui de iepure sau un pui de căprioară", a zis 
mama. „Şi de ce o fiţipat, mamă?" 

„Poate că 1-a lovit o piatră, căci în timp ce ţipa aţi văzut ros-togolindu- 
se printre brazi cîteva pietre care s-au oprit în grădina noastră. 
Vedeţi, fetelor, cît de îngrozitor este cutremurul de pămînt? Cel 
credincios însă nu se îngrozeşte, ci vede mai limpede puterea lui 
Dumnezeu". 

Cutremurul a trecut, şi s-a făcut din nou linişte. Fetele au alergat spre 
munte, ca să vadă pietrele căzute din el. Da, erau cîteva pietre care se 
opriseră pe iarba deasă de la marginea grădinii lor. Pe una dintre 
pietre au observat urme de sînge. Au ridicat-o cu greutate, căci era 
destul de mare, şi au dus-o la mama loanei. 

„Aşa cum am zis eu", spunea mama, „piatra aceasta a lovit un pui de 
iepure sau de căprioară". 

Din ziua aceea au trecut multe altele, şi ori de cîte ori privea Ioana 
spre pădure parcă auzea ţipătul acela care-i producea un profund 
sentiment de milă. 

„Oare unde-o fi acum puiul acela?" îşi zicea Ioana. „Poate că suferă 
mult sărmanul". îl tot rugase pe tatăl ei să se ducă împreună cu ele 
două în pădure în speranţa de a găsi puiul. Poate că nu era mort, ci 
numai lovit, şi avea nevoie de ajutorul lor... 

După toate stăruinţele lor, tatăl Ioanei le-a promis că va merge cu ele 
într-o tură liberă. Cînd au auzit această veste, ele n-au mai putut de 
bucurie! 

Soarele era deja deasupra brazilor în ziua cînd tatăl Ioanei le-a spus 
că pot pleca. Fetele ar fi chiuit de bucurie, dar şi-au înfrînat 
sentimentele. 

Au început să se caţere pe stînci, ţinîndu-se de rădăcini sau de 
tulpinile pinilor. Au urcat destul de mult în direcţia din care căzuseră 
pietrele în grădina lor în ziua cînd avusese loc cutremurul de pămînt, 
dar n-au dat peste nici un pui. Din clipa în care au plecat, Ioana şi 
Măria s-au tot rugat lui Dumnezeu ca să găsească puiul acela, dar 
rugăciunea lor părea să nu primească nici un răspuns. 

„Doamne, răspunde-ne!" era rugăciunea lor atunci. Tatăl Ioanei 
mergea în faţa lor, şi fetele se uitau cu milă la el, căci cămaşa îi era 
udă toată la spate de transpiraţie. îl vedeau că nu mai poate, dar, la 
stăruinţele lor, mergea ca un om tînăr. 

Printre altele, Ioana i-a adus aminte tatălui ei de ceea ce spune Biblia: 
„Cine te roagă să mergi cu el o milă de loc, mergi cu el două". 

„Da, bine, merg, şi am mers destul, dar nu mai are rost să mergem, 
doar aţi văzut că am găsit şi locul de unde au căzut pietrele. Poate că 
puiul acela care a fost lovit s-a vindecat sau a murit, ori l-au mîncat 
ciorile, ori vreun mistreţ..." 

„Da, tată, poate că este aşa cum spui dumneata..." 

„Să ne întoarcem atunci acasă", a zis tatăl Ioanei. 


„Da, să ne întoarcem", au zis trist fetele. 

Ca urmare, n-au mai continuat să urce, au făcut stînga împrejur şi au 
început coborişul. Au constatat că şi la coboriş este nevoie de mare 
atenţie. După ce au coborit cîteva sute de metri, tatăl Ioanei s-a oprit 
într-un luminiş şi s-a aşezat pe nişte lespezi de piatră lustruite de 
vreme. 

Departe în vale se vedea foarte bine calea ferată, şoseaua, marele pod 
peste Trotuş şi casele înşirate pe marginea şoselei. 

Era o privelişte de basm pe care drumeţii ar fi vrut s-o privească la 
nesfirşit. Tatăl Ioanei a arătat spre partea din stinga unde se întilneau 
doi munţi, iar printre ei curgea un rîu cristalin conturat de lumina 
soarelui de primăvară. 

„Acela este rîul Ciobanus", a zis el. „La cîteva sute de metri de gara 
Caraliţa, spre poalele muntelui din stînga, pe cînd eram şi eu ca voi, 
acolo se găsea un castel de vînătoare al familiei Ghica din Comăneşti. 
Chiar din locul acesta se putea vedea foarte bine castelul. El avea 
multe turnuri şi turnulețe, balcoane şi ferestre luminoase. Camerele 
erau luminate în stil vînă-toresc. în holuri, blănuri de animale 
sălbatice, păsări şi animale împăiate. Pe pereţi, capete de căprioare şi 
de cerbi, tablouri cu scene de vînătoare. Nu oricine putea să intre în 
castel, căci el era păzit zi şi noapte. După 1944 s-au schimbat multe 
lucruri, căci aşa sunt vremurile şi evenimentele, unele se duc, iar 
altele vin şi le iau locul... în anul 1962, castelul acesta atit de frumos 
era o ruină, aşa cum se vede în fotografia pe care am făcut-o pe 
atunci. Acum, cînd ne uităm la locul unde era castelul, nu mai putem 
vedea nici o piatră rămasă din tot complexul care a fost acolo. Tot aici 
la Caraliţa, documentele vremii spun că ar fi fost o fabrică de sticlă". 
Soarele trecuse de mult de ora amiezii cînd tatăl Ioanei s-a oprit din 
povestit. Fetele s-au sculat şi au început coborişul, triste că nu 
găsiseră ceea ce căutau. 

Cînd aproape au ajuns în vale, l-au auzit pe tatăl Ioanei: „Fetelor, ia 
uitaţi-1..." şi de după o stîncă a ridicat în sus un pui de căprioară care 
se zbătea în mîinile lui, ţipînd la fel cum îl auziseră în ziua cînd s-a 
cutremurat pămîntul. 

Lespezile de piatră care-l adăpostiseră atitea zile au fost un adevărat 
culcuş pentru sărmanul pui de căprioară. Acesta era tare frumos. 
Avea o blană roşcată cu mici puncte albe, iar pe burtă era alb-gri. 
Tatăl Ioanei a observat că la picior avea o mică rană. „Sărmanul, deci 
asta a fost. Cînd au căzut, pietrele l-au lovit la picior". 

„Hai să-l luăm acasă, să 1 îngrijim ca să se facă sănătos", a zis Ioana, 
şi tatăl ei a consimţit. 

Era bucuros că transpiraţia care îi udase cămaşa la spate nu fusese în 
zadar. 

în timp ce mergeau spre casă, mergînd înapoia tatălui Ioanei, cele 


două fete I-au mulţumit lui Dumnezeu pentru că răspunsese cererii 
lor. Poate că şi tatăl Ioanei îi mulțumea lui Dumnezeu pentru că le 
împlinise o mare dorinţă. 

Ajunşi acasă, mama Ioanei i-a întîmpinat cu toată dragostea, şi se tot 
mira cum de reuşiseră să prindă puiul. „Este rănit la un picior, mamă, 
şi Domnul Isus (Iesus, lisus) 1-a făcut să doarmă pînă cînd tata 1-a 
luat din culcuşul lui". 

în satul lor trăia un pădurar, şi tatăl Ioanei s-a dus la el şi a 
împrumutat o cuşcă în care a pus puiul. Tot pădurarul le-a spus şi ce 
să-i dea de mîncare. 

Bietul pui era şchiop, mergea în trei picioare, şi cînd a aflat pădurarul 
că are piciorul rupt, i-a învăţat cum să-i pună piciorul în aţele (nişte 
scîndurele care se pun în jurul piciorului fracturat). Apoi le-a spus că 
puiul va trebui să stea cu aceste aţele cîteva săptămîni, şi abia după 
aceea va putea din nou să meargă normal. 

Ei au ţinut cont de sfaturile date de el şi au făcut întocmai. După 
aceea aveau să vină zilnic cu mincare la cuşca căpriorului lor. La 
început, el se speria de ei, dar de la un timp lucrurile s-au schimbat; 
cum îi vedea că vin spre el, se scula dacă era culcat şi venea spre uşa 
cu plasă. Ei o deschideau şi-i lăsau ceea ce-i aduseseră, mîncare sau 
apă. 

Ce mult le plăcea să-şi pună degetele pe botul lui rece, sau pe blana 
lui catifelată!... 

Ioana şi cu Măria îl îngrijeau cu toată dragostea, dar nu uitau să se 
roage lui Dumnezeu ca să-l vindece cît mai repede. Aşa a trecut vara 
aceea, cu bucuriile şi necazurile ei. 

Era la începutul lunii septembrie. Strugurii şi merele se cop-seseră 
mai devitme decît în ceilalţi ani. Rindunelele încă nu plecaseră, iar 
vremea era tot frumoasă. 

într-una din zile, Ioana şi cu Măria s-au suit în mărul din grădină, şi 
acolo au început la un moment dat să ridă cît le ţinea gura. încetau 
apoi deodată amîndouă să mai rîdă, ca peste cîteva clipă să reînceapă 
să ridă cu şi mai mare poftă. 

Mama Ioanei, care nu era departe de ele, le auzea cum rîd cu atîta 
poftă şi nu ştia care era motivul. Ea le-a întrebat: „Ioana, de ce tot 
rideţi acolo?" „De purceluşi, mamă". „Cum de purceluşi? Da' ce fac?" 
„Ei cred că merele vin din cer, sau de undeva, sau că le merită, şi 
habar n-au că noi le dăm merele. Caută ce caută printre frunze, apoi 
stau liniştiţi şi aşteaptă. Noi dăm atunci drumul cî-te unui măr chiar 
pe spatele lor, ei îl mănîncă cu poftă, dar nu se uită în sus la noi, să 
vadă de unde vin merele". 

Mama Ioanei, cînd a auzit lucrul acesta, s-a mirat, şi după cî-\ teva 
clipe a zis: 

„Ascultaţi, fetelor, purceluşii fac cum faceţi cîteodată şi voi”. 

„Cum, mamă, ca şi noi?" 


„Da, ca şi voi, şi ca mulţi alţi copii, şi chiar oameni mari, care fac 
exact ca purceluşii aceştia. Aşa cum aţi observat şi voi că pe purceluşi 
nu-i interesează de unde vin merele, că nu se uită niciodată în sus, ci 
că le caută doar printre frunze şi le mănîncă cu atîta poftă, să ştiţi că 
noi oamenii primim multe bunătăţi de la Dumnezeu, dar nu ne uităm 
niciodată în sus, spre El, ca să-l mulţumim şi să ne întrebăm dacă 
merităm tot ce ne dă El cu mînă largă". 

Mama Ioanei s-a oprit şi n-a mai zis nimic. Fetele au tăcut şi ele. în 
cele din urmă a continuat tot mama: „Ce ziceţi, fetelor, aşa este sau 
nu? Purceluşii voştri v-au dat o lecţie bună, pe care va trebui să n-o 
uitaţi niciodată". 

„Ce lecţie, mamă? Ce se poate învăţa din asta?" 

„Voi, fetelor, să nu faceţi niciodată ca purceluşii. Ştiţi voi că mai uitaţi 
să vă rugaţi cînd vă aşezaţi la masă. Uitaţi să-l mulţumiţi lui 
Dumnezeu pentru pîinea cea de toate zilele, cerîndu-l s-o 
binecuvînteze. Căci pămîntul care ne-a dat-o a fost cîndva blestemat 
de Dumnezeu, din cauza primilor oameni, Adam şi Eva, care n-au 
respectat dispoziţiile lui Dumnezeu, acolo în grădina Eden, şi din 
această cauză au fost izgoniți din raiul pă-mâîntesc". 

„Dar ce-ar fi fost dacă Adam şi Eva n-ar fi mîncat din pomul oprit, 
mamă? Ce s-ar fi întîmplat cu ei şi cu tot pămîntul?" 

„Dumnezeu ar fi pus la punct un alt plan pe care noi oamenii nu-l 
putem şti acum. Ceea ce ştim este doar planul pe care 1-a adus la 
îndeplinire ca urmare a neascultării primilor oameni, Adam şi Eva". 
După o clipă de tăcere, mama Ioanei a continuat: 

„Aceşti purceluşi, dragele mele, nu au grai şi nici minte ca noi 
oamenii. Dar şi noi, dacă uităm sau nu obişnuim să ne rugăm ori să-l 
mulţumim Celui de unde ne vin toate: hrana, apa, sănătatea, aerul, 
căldura şi lumina, atunci suntem pe aceeaşi treaptă cu aceste fiinţe 
necuvîntătoare de care rideţi voi cînd le priviţi comportarea ca ceva 
curios. Vechiul Testament, la fel, aşteaptă să fie descoperit de oameni, 
care să privească în sus, nu numai în jos, căutînd gunoaiele acestei 


lumi trecătoare". 
+ 0 


De atunci, după lecţia aceea atît de binevenită, Ioana şi Măria nu mai 
puteau să uite să se roage cînd se aşezau la masă sau să mulţumească 
cu mult respect atunci cînd primeau ceva. 

Apoi, ele au povestit şi altor copii întîmplarea cu purceluşii. Unii au 
ascultat cu multă atenţie, dar alţii au ris de ele, zicînd 

că numai pocăiţii cred aşa ceva. Dacă le întreba cineva dacă sunt 
pocăite, ele răspundeau: „Da, suntem, pentru că nu-i nici o ruşine să 
fim pocăite cu adevărat, ci este o cinste". Aşa fuseseră ele învăţate în 
familie şi în biserica pe care o frecventau în mod regulat. 


Măria se desparte de Ioana 


Tatăl Măriei era miner la mina din localitate. Acolo nu mergeau prea 
bine lucrurile. Salariile erau tot mai mici de la o lună la alta, iar preţul 
tuturor produselor creşteau mereu. 

într-una din zile, Măria a venit ca de obicei la Ioana, dar starea ei de 
tristeţe n-a rămas neobservată. 

„Ce s-a întîmplat, Măria, de ce eşti aşa de tristă?" 

„Nu-s tristă, Ioana". 

„Ba da, eşti. Spune, ce ai? De ce-mi ascunzi?" 

După o scurtă pauză, ea a răspuns: „Tot va trebui să-ţi spun", şi ochii i 
s-au umplut de lacrimi. Ioana a luat-o de mînă şi s-au dus în grădină, 
unde s-au aşezat pe banca pe care obişnuia mama ei să stea la soare. 
„Hai, Măria, spune-mi, de ce să nu ştiu şi eu ce necaz ai?" 

„Da, Ioana, îţi spun, dar nu este numai necazul meu, ci şi al mamei 
tale, şi cred că şi al tău. Ştii ce, Ioana? Plecăm de aici”. 

„Unde plecaţi, Măria?" 

„La Petroşani". 

„De ce să plecaţi la Petroşani?" 

„leri a venit la noi unchiu' de la Petroşani. El lucrează de mult timp 
acolo, şi spunea că se plăteşte foarte bine în comparaţie cu salariile 
de aici. în cele din urmă, unchiu' a reuşit să-l convingă pe tata să 
mergem cu toţii acolo". 

„Şi cînd plecaţi, Măria?" 

„Cît de repede, a zis că pînă începe şcoala". 

Ochii Ioanei priveau ţintă în ochii Măriei, şi ea a zis mai mult în 
şoaptă: 

„Măria, îmi pare foarte rău că pleci de aici". 

„Şi mie îmi pare tot atît de rău, Ioana, dar ce pot să fac eu? Ştii ce, 
Ioana, cînd o să înveţi să scrii, să-mi povesteşti despre puiul de 
căprioară şi despre ce mai faceţi voi, cum o mai duce mama ta cu 
sănătatea..." 

„Da, Măria, îţi promit că te voi ţine la curent cu toate veştile de pe la 
noi". 

„Dar te rog să-mi scrii şi tu, ca să ştiu şi eu ce faceți voi". 

„Da, sigur că-ţi voi scrie, Ioana". 

După această discuţie din grădină, cele două fete s-au dus la cuşca 
unde era puiul de căprioară şi au început să se joace cu el cu mare 
plăcere, mai ales Măria, care ştia că peste cîteva zile nu-l va mai 
vedea. 

în casa în care locuia Ioana, mama Măriei discuta cu mama Ioanei 
despre aceleaşi lucruri în legătură cu plecarea. 

„Nu trebuie să fii supărată, vecină. Noi mergem acolo pentru un an 
sau doi, şi apoi ne întoarcem la casa noastră". 

„Este tare mult chiar şi o lună, dar un an... Simt că se rupe ceva în 
lăuntrul meu cînd mă gîndesc că rămîn aici singură. Noi eram ca o 
familie, fetele noastre erau ca două surori..." 


„Da, aşa este, dragă vecină, dar trebuie să mergem. Soţul meu a 
aranjat totul, transferul, angajarea de acolo, aşa că nu se mai poate 
face nimic". 

De atunci, de cînd auziseră vestea aceea tristă, zilele treceau foarte 
încet pentru loana şi pentru mama ei, şi ele erau tot mai copleşite de 
tristeţe. Dar despărţirea trebuia să aibă loc, şi ea a avut loc. Era o zi 
de vară călduroasă cînd s-au despărţit cele 

două familii şi cele două fete. 


+ xK 

Poate că şi despărțirea aceasta a contribuit la înrăutățirea bolii mamei 
Ioanei. Cu fiecare zi, boala i se tot agrava, medicamentele nu mai 
aveau nici un efect. Din ziua aceea a despărțirii nici inima ei nu mai 
funcționa normal. 

Trecuseră mulți ani de cînd mama ei trăia numai cu 

medicamente. Marile dureri şi supărări de tot felul dereglaseră toate 
sistemele din firavul ei corp. Dacă în aceşti ani grei de suferință n-ar fi 
avut credinţa în Dumnezeu şi Biblia, care este Cartea cu puterile cele 
mai miraculoase, de mult ar fi sfîrşit viaţa pe pămînt. 

Biblia, care are putere să mîngiie sufletul omenesc în cele mai mari 
dureri, chiar şi cele insuportabile, nu este o Carte ca altele, ci este 
scrisoarea şi Cuvîntul lui Dumnezeu cel viu, care poate schimba 
inimile oamenilor. 

Zile întregi, mama stătea numai în pat, iar treburile casei erau făcute 
de Ioana şi de tatăl ei cînd era acasă. Mama Ioanei era conştientă că 
boala se agrava din zi în zi şi căuta să se ocupe cît mai insistent de 
educaţia creştină a Ioanei, dar şi de educaţia ei morală, care avea să-i 
fie atit de necesară după plecarea ei din lumea aceasta. 

„Draga mea, trebuie să-ţi spun, şi te rog să nu uiţi niciodată, că Biblia 
îţi poate fi cel mai apropiat sfătuitor la bine şi la rău. Copila mea, cînd 
eu nu voi mai fi, să ştii că Dumnezeu este în Cartea aceasta. Atunci 
cînd te vei afla în cele mai mari încercări, cere ajutorul lui Dumnezeu 
prin rugăciune. Apoi, citind în Biblie, vei primi mîngiierea şi speranţa 
de care vei avea mare nevoie în viaţă". 

în fiecare zi şi în fiecare seară, mama se ocupa de Ioana şi-i dădea tot 
felul de sfaturi. „Acestea îţi vor prinde foarte bine, 

draga mea". 

Mult timp, loana n-a înţeles de ce insistase atita mama ei asupra 
acestor sfaturi, dar în cele din urmă a înţeles. 

A venit apoi vremea cînd mama ei nu mai putea ieşi zile întregi afară. 
Stătea culcată în pat, sau cu o pernă la spate, şi-i citea din Biblie 
Ioanei pînă ce obosea. 

Mai întîi, ea i-a citit Proverbele lui Solomon, apoi cartea Estera, 
Evanghelia după Matei şi Faptele apostolilor. Ioana asculta cu 
respiraţia oprită şi reţinea pasaje întregi în memoria ei de copil curat, 
care îl iubea tot mai mult pe Domnul Isus. Aceste lecturi au ajutat-o 


foarte mult pe loana, şi poate de ace- 

ea a fost cea mai bună elevă din clasa întîia. Şi lucrul acesta pentru că 
atunci cînd deschisese Ioana ochii în casa lor, săracă, dar fericită, a 
văzut numai cărţi, caiete, creioane şi culori... 

Trecuse o lună de cînd Ioana începuse clasa întîia, şi ce frumos 
progresa! Citea mai bine ca alţii din clasa a Ii-a. Cu scrisul şi cu 
socotitul mergea foarte bine. 

Mult ar fi dorit Ioana s-o vadă pe mama ei umblînd prin casă, prin 
curte, prin grădină. Dar de cîte ori pleca sau venea de la şcoală, pe 
mama ei o lăsa tot în pat, unde suferea şi se topea ca o lumînare. 

Aşa au trecut toamna, iarna şi apoi primăvara. Se apropia vremea 
sfîrşitului de an şcolar. Puţina bucurie pe care o mai avea Ioana în 
timpul acela era atunci cînd mama ei putea să-i explice unele pasaje 
din Biblie. O altă bucurie pe care o mai avea era puiul de căprioară cu 
care se împrietenise atît de bine. 

Atunci cînd Ioana venea la el, el se scula îndată de jos, venea la ea şi- 
şi scotea botul printre barele cuştii, aşteptînd ca ea să se joace cu el. 
Botul lui rece, urechile catifelate şi picioarele pe care le scotea printre 
bare, toate păreau că vor să-i spună că se făcuse bine şi că dorea să 
plece în lumea lui din pădure. 

„Da", ziceau tatăl şi mama ei, „va trebui de acum să-i dăm drumul în 
pădure, căci s-a făcut bine, şi aici se simte ca la închisoare, deşi are 
de toate, mîncare, apă şi adăpost. El vrea libertatea..." 

Cînd tatăl ei spunea aceste cuvinte, Ioana vedea negru înaintea 
ochilor. Dar cînd şi mama ei spunea cam tot aşa, atunci Ioana se 
simţea ca paralizată. leşea afară şi se ducea la puiul de căprioară, şi 
acolo izbucnea în plins şi se uita cu milă în ochii lui. I se părea că ochii 
lui piîng ca şi ai ei. Cel mai întristată era atunci cînd se gindea la ziua 
în care nu va mai putea vedea puiul de căprioară cu care să se joace, 
singura ei bucurie. 

Măria plecase la Petroşani, puiul de căprioară va pleca în pădure. 
Oare Domnul Isus ştia toate acestea? 

în clipele acelea, ea îi adresa lui Dumnezeu şi Domnului Isus cele mai 
calde rugăciuni, spunîndu-l: „Doamne Isuse, Tu ştii că eu iubesc mult 
puiul acesta de căprioară. Te rog să-1 faci cuminte şi bun, şi cînd tata 
îi va da drumul în pădure, el să ră-mînă tot pe lîngă casa noastră. 
Doamne Isuse, Tu eşti Dumnezeu, şi eu ştiu că poţi să faci lucrul 
acesta, aşa cum ai făcut odată să intre în arca lui Noe nu numai un pui 
de căprioară, ci multe animale domestice şi sălbatice. Cu păsările 
cerului ai făcut la fel. Le-ai dat ordin să vină la arca salvatoare". 

Aşa se ruga Ioana, dimineaţa şi seara, şi pe lîngă alte cereri şi 
aducere de mulţumiri nu uita şi cazul ei, problema ei de atunci... puiul 
de căprioară. 


Ioana termină clasa întiia 


1 iunie, zi de vară, frumoasă şi cu mult soare, cu multe flori, multe 
păsărele şi frumuseți de nedescris. 

S-a auzit poarta, apoi nişte paşi grăbiţi ce urcau treptele. S-a deschis 
uşa, şi Ioana a intrat veselă. S-a dus ca de obicei la patul mamei, a 
sărutat-o pe obraz şi pe frunte. Pe marginea patului era o batistă udă. 
Ioana a luat-o şi a pus-o pe fereastră. 

„Nu trebuie să plingi, mamă. Bucură-te că am luat la şcoală premiul 
întîi. Te ajut eu, hai cu mine pînă pe scări. Vine doamna învăţătoare 
cu nenea fotograful şi vor să ne facă la amîndouă o poză. Eu o să am 
pe cap cu coroniţa de la şcoală. Este o coroniţă prea frumoasă, şi 
vreau s-o păstrez ca amintire toată viaţa mea". 

„Bine, Ioana, merg". Mama şi-a adunat toate puterile şi s-a ridicat din 
pat, vrind să îndeplinească dorinţa scumpei ei fetiţe, ştiind că aceasta 
va fi ultima ei fotografie făcută cu mama ei. 

După plecarea învăţătoarei şi a fotografului, ele s-au întors în casă, 
unde au mulţumit împreună lui Dumnezeu pentru premiul I pe care-l 
luase Ioana, iar fata s-a rugat pentru sănătatea mamei şi a tatălui ei. 

Această rugăciune a fost poate cea mai caldă şi mai sinceră pe care o 
spusese Ioana vreodată. 

A doua zi dimineaţă, Ioana a venit lîngă patul mamei şi i-a spus: „De 
acum sunt toată ziua cu tine, mamă, o să te ajut toată vacanţa ca să te 
faci bine". 

„Da, loana, mă bucur că doreşti acest lucru, dar eu îţi spun că în 
această vacanţă vă voi părăsi". 

„Nu, nu mai spune asta, mamă, cum să ne părăseşti? Eu vreau să nu 
ne despărţim niciodată". 

„Da, loana, noi nu ne vom despărţi niciodată, dacă şi tu îl vei iubi pe 
Domnul Isus toată viaţa ta. Stai lîngă mine, şi hai să mai citim din 
Biblie, tu ştii acum să citeşti destul de bine. Ioana, ia Biblia de pe 
scaunul de lîngă pat". Mama i-a arătat apoi de unde să citească, Ioan 
17:24: „„Tată, vreau ca acolo unde sunt Eu să fie împreună cu Mine şi 
aceia pe care Mi i-ai dat Tu, ca să vadă slava Mea". 

„Vezi, loana, ce mare promisiune ne-a lăsat Domnul Isus nouă 
oamenilor care îl iubim. Mai citeşte tot din loan, 14:3". 

„„Şi după ce Mă voi duce şi vă voi pregăti un loc, Mă voi întoarce şi vă 
voi lua, ca acolo unde voi fi Eu să fiţi şi voi'". 

„Nu-i aşa că este minunată această promisiune, lo” .na? Gura 
Domnului Isus a spus lucrul acesta, şi aşa va fi. Aici pe pă /nînt, draga 
mea, sunt numai dureri şi necazuri, dar acolo în cerul lui Dumnezeu 
nu va mai fi nici durere, nici lacrimi, aşa cum spune Duhul sau Spiritul 
lui Dumnezeu în cartea Apocalipsa, la capitolul 21 cu 4, ultima carte 
din Biblie. Ia citeşte tot tu, Ioana". „Da, mamă, citesc". 

„„E1 va şterge orice lacrimă din ochii lor, şi moartea nu va mai fi. Nu 
va mai fi nici tîinguire, nici țipăt, nici durere. Cel ce stă pe scaunul de 


domnie zice: lată, Eu fac toate lucrurile noi'". 


„Auzi, Ioana? Merită să fii credincioasă, să-L. iubeşti pe Domnul Isus, 
ca să poţi ajunge în acest loc binecuvîntat, unde străzile sunt de aur, 
ca sticla străvezie, iar porţile cetăţii sunt din mărgăritare. lar în 
aceste locuri atît de minunate nu pot ajunge decît aceia care şi-au 
spălat hainele în sîngele Mielului, 

toţi cei care s-au pocăit aici pe pămînt. Ioana, mai citeşte şi cel mai 
important şi mai mare adevăr, din Apocalipsa 2:10". 

„„Fii credincios pînă la moarte şi-ţi voi da cununa vieţii'". 

„Da, Ioana, această cunună a vieţii îmi va fi dată cît de cu-rînd. Să nu 
uiţi niciodată aceste mari adevăruri, să le crezi din toată inima". 

„Da, mamă, promit că nu le voi uita niciodată". 

Tristeţi, despărţiri, tristeţi... 

Cînd trenul urca spre Ardeal sau cînd cobora spre Adjud, tatăl Ioanei 
dădea totdeauna semnal cu locomotiva. 

Cunoscutul semnal s-a auzit din nou, mai întîi departe, apoi tot mai 
aproape. 

„Mamă, auzi, trece tata, hai să ieşim şi să-i facem semn cu 

mîna". 

„Du-te tu, Ioana, eu mă duc altă dată". Altă dată... Ioana a oftat din 
adîncul inimii. Era prima zi în care mama ei nu se mai vedea în stare 
să iasă ca de obicei sâ-1 salute pe soţul ei, care în ziua aceea n-a 
văzut-o pe trepte decit pe Ioana, făcîndu-i ca totdeauna cu mîna. 
După ce a trecut trenul, Ioana s-a uitat spre muntele din fundul 
grădinii. 

„Doamne, el este!" Şi Ioana a luat-o la fugă spre pădure. Era puiul de 
căprioară. Tatăl ei îi dăduse drumul în pădure înainte cu cîteva zile, şi 
de atunci nu mai apăruse pînă astăzi. Fata pierduse orice speranţă de 
a-l mai vedea vreodată. Dar, cînd a auzit vocea ei, puiul de căprioară 
a venit sărind spre ea. Părea tare vesel. S-au apropiat unul de altul. 
Ioana încerca să-l prindă, dar el tot sărea. Ea a întins mîinile spre 
botul lui. Era tot rece şi catifelat. L-a mîngiiat puţin pe lîngă ochi, pe 
lîngă urechi şi pe picioarele din faţă. Ce mult se bucura Ioana că 
Domnul îi ascultase rugăciunea! A alergat apoi în casă şi i-a spus 
mamei că în grădină se afla puiul de căprioară, iar după aceea s-a dus 

să-i caute ceva de mîncare. 

Bietul pui era tare flămînd. Poate că nu găsise nimic de mîncare în 
pădure, şi de aceea venise în grădina lor. De altfel, fetiţa se rugase 
Domnului Isus ca puiul să mai vină pe acolo, să mai stea pe lingă casa 
lor. Şi iată că Domnul Isus o ascultase. După aceea, Ioana a pus într- 
un colţ al grădinii hrană pentru el, ca să vină ori de cîte ori îi va fi 
foame sau sete. 

Din ziua aceea, prietenul loanei venea cam des. Tare mult se bucura 
ea cînd îl vedea că vine bietul de el. Nu uitase binele pe care i-l 
făcuse ea, şi parcă voia acum s-o răsplătească, lăsîndu-i în suflet de 


fiecare dată o mare bucurie şi fericire. 

De fiecare dată se apropia de fetiţă doar cît ea să-şi poată pune 
degetele pe botul lui rece şi pe picioarele din faţă. Atita doar, şi ea era 
mulţumită şi numai cu atît... 

Zilele de vacanţă treceau încet, dar sigur, fără să aducă ceva deosebit 
cu ele. Mamei Ioanei însă îi era tot mai rău pe zi ce trecea. Se topea 
ca o luminare şi se ofilea ca o floare în grădină. 

Ioana se ruga toată ziua lui Dumnezeu s-o facă bine pe mama ei, dar 
parcă Dumnezeu nu mai auzea. 

îl vedea mereu trist pe tatăl ei, şi se rugau împreună ca marele Medic 
s-o vindece pe mama ei. Ea ştia că mama va trece oricum în veşnicie, 
dar voia ca s-o mai aibă cu ea cîţiva ani. 

într-una din zile, loana era în casă împreună cu tatăl ei, şi mama i-a 
chemat pe amîndoi lîngă patul ei ca să le vorbească. 

„O, dragii mei, eu ştiu că nu mai am multe zile de suferit pe acest 
pămînt. Zilele mele sunt numărate înaintea lui Dumnezeu..." Deodată, 
ea s-a oprit. 

Nici fetiţa, nici tatăl ei n-au putut rosti vreun cuvînt timp de cîteva 
minute. După aceea, tatăl ei a zis: 

„Nu, nu se poate, fata noastră mai are nevoie încă de mamă, înţelegi?" 
Şi el i-a luat mîinile albe ca două surcele şi le-a sărutat. 

„Nu-i nimic, dragii mei, Dumnezeu a promis că va avea grijă de orfani. 
Citeşte te rog la Exod 22:22-23". 

Tatăl Ioanei a luat Biblia şi a citit încet, numai pentru el. 

„Nu aşa", a zis mama, „citeşte tare să audă şi Ioana". 

„„Să nu asupreşti pe văduvă şi pe orfan. Dacă-i asupreşti, şi ei strigă la 
Mine după ajutor, Eu le voi auzi strigătele'". 

„Atît", a zis mama Ioanei, „acesta a fost cuvîntul pe care tu, Ioana, să 
nu-l uiţi toată viaţa ta". Apoi ea a continuat: „Dragii mei, aceasta este 
promisiunea lui Dumnezeu, şi voi va trebui să vă încredeţi în El, care 
este viu şi Se va ţine de promisiune". 

Vocea ei părea tare obosită, parcă venea de pe alt tărîm, şi parcă voia 
o linişte deplină. Pleoapele i se lăsau tot mai mult peste ochi, iar 
respiraţia îi era tot mai grea. Ca urmare, discuţia n-a mai putut 
continua, ci s-a întrerupt. Pe fruntea mamei apăruseră bobite de 
sudoare rece. 

Soarele trecuse dincolo de munte, ca în toate serile. în cameră era 
foarte cald. Tatăl Ioanei a deschis fereastra, apoi a ieşit afară. 

După cîteva clipe, mama Ioanei adormise, iar fetiţa se afla tot la 
căpătiiul ei. Se uita la ea, urmărindu-i răsuflarea tot mai grea. O 
sorbea din priviri şi se gîndea cum să-i uşureze durerile. Apoi s-a 
rugat: „Doamne, fă Tu acest lucru, pentru că Tu eşti Dumnezeu şi poţi 
să-l faci". De la un timp, Ioana a observat că mama ei visa. Mişca 
buzele şi sprincenele, mai şi zim-bea cîte puţin. Din cele cîteva cuvinte 
neclare, ea a putut înţelege doar unul, „prezent". 


După cîteva minute, mama ei a început să se mişte, apoi s-a trezit. 
Ioana n-o mai văzuse de mult aşa de fericită, cu o privire atît de 
senină şi de luminoasă, încît n-a îndrăznit să-i pună vreo întrebare. 
Dar în cele din urmă a îndrăznit totuşi să facă lucrul acesta. 

„Aşa-i, mamă, că ai visat?" 

„Da, am visat, Ioana, şi ce vis frumos a fost!" 

„Dacă vrei şi poţi, spune-mi-l şi mie, mamă". 

„Parcă era un înger, sau poate era Domnul Isus, însă din cauza luminii 
nu mi-am putut da seama cine era. Acesta citea dintr-o carte foarte 
mare nume de bărbaţi şi de femei". 

„Şi erai scrisă şi dumneata acolo, mamă?" 

„Da, eram scrisă, Ioana". 

„Şi ce-ai zis, mamă?" 

Aici, mama ei n-a mai dat nici un răspuns. Cu ochii ei umezi se uita cu 
atenţie la fetiţa ei, şi nici Ioana nu mai aştepta acel răspuns, deoarece 
ştia că răspunsul fusese dat în timpul somnului. Cartea aceea era cu 
siguranţă Cartea Vieţii. 

Tăcerea mamei loanei a continuat, şi ea n-a mai putut spune nimănui 
nici un cuvînt. Acestea au fost ultimele ei cuvinte rostite pe acest 
pămînt. Ea n-a mai putut vorbi nici cu Ioana, nici cu tatăl ei, nici cu 
vecina ei care sosise de la Petroşani împreună cu Măria, buna 
prietenă a Ioanei. Vorbea doar cu ochii. Pentru ei toţi, tăcerea ei va 
continua pînă în eternitate, pînă la revederea lor pe alt tărim. 


Din nou toamnă 

Vara cu toate frumuseţile ei trecuse fără să fie observată de Ioana şi 
de tatăl ei... 

Venise din nou toamna, cînd începeau să se coacă merele şi strugurii. 
în fiecare zi liberă, tatăl Ioanei nu uita s-o ia de mînă şi să se ducă 
împreună la cimitirul din sat, unde se afla fiinţa cea mai scumpă 
inimilor lor, care plecase din lumea aceasta plină de dureri în lumea 
cealaltă, care este eternă şi lipsită de orice umbră de durere. 

Aici în cimitir, loana parcă o vedea pe mama ei în ceata celor 
răscumpăraţi, care au fost scrişi în Cartea Vieţii şi care, ca şi mama 
ei, vor fi zis cîndva acel „prezent" fericit. 

Da, ori de cîte ori se duceau la cimitir, parcă vedea umbra mamei şi 
parcă auzea vocea ei dulce care repeta mereu aceste 

cuvinte: „Dumnezeu va avea grijă de orfani. Ioana, să-L iubeşti pe 
Domnul Isus, care este cel mai bun şi mai apropiat Prieten al copiilor". 
Tot atunci, loana îi auzea mereu în urechi îndemnul cu privire la 
Cartea ei, Biblia, prin care ea putea căpăta viaţa veşnică. 

„S-o citeşti zilnic, Ioana, şi s-o crezi din toată inima ta. Despărțirea 
noastră este numai pentru o vreme, căci, dacă vei fi credincioasă, ne 
vom întîlni în cer, şi vom fi împreună pentru totdeauna". 

De aceea, atunci cînd o duseseră la cimitir, fraţii şi surorile de 


credinţă, precum şi tatăl ei nu ziseseră: Adio, ci: La revedere, scumpa 
noastră, şi pe curînd. La fel a zis şi loana scumpei sale mame. 

în felul acesta a trecut toată vacanţa mare. Tatăl Ioanei a continuat 
serviciul la CFR, iar Ioana stătea toată ziua acasă singură, ocupată cu 
treburile casei. 

Cu fiecare zi ce trecea, tatăl Ioanei devenea tot mai trist, tot mai 
tăcut. Şi avea de ce să fie trist... 

De multe ori, ca să alunge asemenea stări de coşmar, se trudea să 
revină la prezent şi îi spunea Ioanei că este tare mulţumit de felul cum 
făcuse ea treburile din gospodărie. Ce bine că mama ei o învățase la 
timp cum să facă mîncare, cum să spele rufe, cum să facă curăţenie în 
casă! 

Toamna parcă venise prea devreme, merele, strugurii, alte fructe şi 
legume se copseseră de-a binelea, iar frunzele începuseră să 
ruginească şi să cadă de pe ramuri, fiind purtate pe ulițele satului de 
vîntul grăbit al toamnei. 

începuse să cadă bruma, şi timpul se răcea cu fiecare zi. Zilele erau 
tot mai scurte şi mai posomorite. Ioana nu ştia cum se făcuse, dar atît 
ea, cît şi tatăl ei uitaseră că a doua zi urma să înceapă clasa a Ii-a. Cu 
multele lui grijuri şi supărări, el nu mai avusese răgaz să-şi 
amintească şi de acest eveniment. 

Era dimineaţa zilei de 15 septembrie, zi în care toate şcolile şi-au 
deschis porţile pentru un nou an şcolar. Ioana s-a sculat mai devreme 
ca de obicei. Tatăl ei a întrebat-o de ce se scoală aşa de dimineaţă. 
„Tată, azi e prima zi de şcoală!" 

„Ah, da, azi e 15 septembrie. Cum de-am putut eu să uit chiar aşa? 
Multe ar fi trebuit cumpărate pînă în clipa de faţă. Dar acum este prea 
tirziu, da, prea tîrziu". 

Tatăl Ioanei a început să caute în grabă hăinuţele cele mai bune pe 
care să le îmbrace Ioana, dar pînă la urmă ea a fost nevoită să le 
îmbrace tot pe cele de anul trecut. 

Acelaşi şorţuleţ cu pătrăţele albastre, decolorat şi cu un buzunar puţin 
descusut. Aceeaşi rochiţă găsită pe fundul lăzii. Tatăl Ioanei a scos-o, 
a întins-o în miîini, căci tare mai era şifonată. Ar fi trebuit s-o calce, 
dar ceasul arăta că era ora la care pleca la serviciu. 

Să lipsească nu putea, să întîrzie nici atît, căci se spune că CFR-ul 
este a doua armată. Şi apoi, era vorba de trenul personal care ducea 
călători. 

„loana dragă, o să te îmbraci cu acelaşi costum ca şi anul trecut. Ce 
mai pot să-ţi fac eu acum? Peste două zile iau salariul şi-ţi cumpăr 
toate cele necesare. Doamna învăţătoare ştie situaţia noastră, şi te va 
înţelege. Este o femeie cu suflet bun. Spune-i că am uitat, cu atitea 
necazuri pe cap, şi că o rog să mă ierte... da... e o femeie bună, şi ne 
va înţelege. Acum, ter-mină-te de îmbrăcat şi du-te singură la şcoală". 
„Bine, tată, aşa voi face". 


Tatăl loanei a ieşit din cameră pe hol, unde a întîlnit cu privirea, într-o 
ramă neagră, fotografia Ioanei cu mama ei făcută în ziua de 1 iunie, 
cînd fiica lui terminase clasa întîia. S-a oprit o clipă, privind la chipul 
mamei, şi ochii i s-au umplut de lacrimi. Mişcîndu-şi buzele, a zis în 
şoaptă: „Tu ai plecat din lume, draga mea, m-ai lăsat singur cu toate 
grijurile care se măresc din zi în zi, şi cît de stîngaci sunt cu ele!" Apoi 
el a coborit treptele şi a luat-o pe uliţa care ducea la gară. întirziase 
puţin, 

dar va ajunge la timp... 

Ioana continua să se îmbrace. îşi căuta pantofii, aceiaşi pantofi pe 
care-i purtase şi în urmă cu un an. 

„Acum, voi pantofilor mă cam stringeţi. Se vede treaba că am crescut 
şi eu de un an", vorbea ea singură. „Da, aşa-i, am mai crescut un pic. 
Ia să-mi pun şi fundiţa roşie. Uf, dar asta tare mai e boţită. 
Ghiozdanul, parcă e şi el mai mic. A, nu-i mai mic, dar trebuie să 
lungesc puţin curelele". 

Ioana şi-a luat ghiozdanul în spate, s-a uitat în jur, apoi a zis: „Deci 
eleva este gata de mers la şcoală". Apoi, ea a căutat cheia ca să încuie 
uşa de la intrare. 

La plecare, a trecut şi ea prin hol şi s-a uitat ca de obicei la chipul 
mamei din fotografie. De data aceasta simţea ceva deosebit în lăuntrul 
fiinţei ei. Era nevoia de a vorbi cu ea, aşa cum obişnuise să facă pînă 
atunci. Acum avea ce să-i spună, mai mult ca în alte dimineţi. 
„Săru'mîna, mamă. Acum mă duc din nou la şcoală. Sunt în clasa a Ii- 
a, cred că ştii... Nu te supăra că te las singură", a zis ea în şoaptă, 
apoi a plecat la şcoală. 

Pe drum, alţi băieţi şi fetiţe cu mămicile lor, alţii cu tăticii lor, se 
duceau bucuroşi la şcoală. Desigur, aceştia erau cei care începeau 
clasa întiia... 

Ioana, cu ochii încă umezi, mergea singură, dar foarte încet, din cauza 
pantofilor, care o stringeau foarte tare. Văzînd lîngă fîntînă o baltă 
mică de apă, a intrat în ea cu pantofii ca să se mai lase puţin, dar 
pantofii erau sparţi. Ioana a ieşit imediat afară din apă, s-a descălţat şi 
şi-a scurs apa din pantofi, zi-cînd: „Ce proastă sunt. Trebuia să-i ud cu 
mîna, nu să intru cu ei în apă. Dare bine şi aşa, cred că s-au înmuiat 
mai bine 

acum". 

La şcoală începuseră cu cîteva săptămîni mai înainte pregătirile 
pentru noul an şcolar. Fiecare clasă îşi avea sala ei. Cadrele didactice 
se străduiau să aranjeze totul cît mai frumos, cît mai bine. 

învăţătoarea clasei a Ii-a, pricepută şi harnică cum era, aranjase 
foarte frumos sala de clasă, şi pentru că terminase, mai ajuta pe cei 
care erau în urmă cu aranjatul. 

Era în ajunul începerii anului şcolar. în satul lor, poşta era adusă o 


dată la două zile, şi toată corespondenţa era lăsată la şcoală, iar 
femeia de serviciu avea atribuţia de a împărţi scrisorile şi cele cîteva 
ziare la care erau abonaţi locuitorii din sat. 

în ziua aceea, printre cele cîteva scrisori şi ziare se afla şi o 
telegramă, pe numele învăţătoarei clasei a Ii-a. Telegrama o anunţa că 
mama ei era grav bolnavă. 

Ea a discutat în grabă cu directorul şcolii ca s-o învoiască pentru două 
zile ca să poată merge acasă. Satul ei se afla la o distanţă de 65 km. 
Ca urmare, cînd au sosit la şcoală toţi copiii care intrau în clasa a Ii-a, 
n-au mai văzut-o pe învăţătoarea lor cea bună din anul trecut. 

Toţi copiii erau trişti cînd au intrat în clasă, dar nici unul nu aflase că 
noua învăţătoare urma să stea cu ei doar două zile. 

Deşi în clasă totul era aranjat de sărbătoare, copiii erau plini de 
teamă, nu ştiau cum va fi noua învăţătoare, căci tuturor li se părea o 
fiinţă rea, cu o privire tare acră. Se vedea de la o poştă ce mare 
deosebire era între învăţătoarea care lipsea şi cea prezentă în clasă. 
înaltă, cu părul tuns scurt, cu nişte cercei exageraţi de mari în urechi, 
era grasă, avînd aproape 100 de kilograme. Rochia scurtă îi arăta 
picioarele mult deasupra genunchilor, unghiile de la mîini şi de la 
picioare erau vopsite în roşu închis, iar printre curelele sandalelor se 
vedea că are nişte picioare mari. Pe la ochi era vopsită cu un albastru 
intens, la gît avea un şirag de mărgele mici ca măzărichea, de diferite 
culori. 

Această înfăţişare a ei, cît şi vocea mai mult bărbătească de-cît 
feminină inspirau copiilor şi mai multă teamă. 

Prima ei întîlnire cu elevii din clasa a Ii-a a fost cît se poate de 
neplăcută, mai ales cînd a început să-şi spună pretenţiile, are uneori 
erau pur şi simplu absurde. 

După aceea, ea a zis: „Să ştiţi, copii, că eu sunt o femeie rea". Nici n- 
ar mai fi trebuit să spună lucrul acesta, căci se vedea atît de limpede... 
„Cu mine să ştiţi că nu vă merge. Va trebui să jucaţi ca pe sîrmă". 
Apoi, ea a început să se plimbe printre bănci, uitîndu-se la fiecare 
şcolar. Deodată, s-a oprit la banca Ioanei, zimbind atît de ironic, 
încît«copiii din băncile alăturate s-au înfiorat. 

Cu o voce prefăcută, ea a zis rar şi apăsat: 

„Ia uitaţi-vă, copii!" Cu mîna ei puternică, a apucat-o pe Ioana de păr 
şi a ridicat-o în sus. 

„Da, uitaţi-vă bine şi vedeţi cum arată o fată dezordonată!" A dus-o 
aşa pînă în faţa clasei şi a întors-o cu faţa spre elevii din clasă. Apoi şi- 
a pus mîinile în şolduri şi a început: 

„la ziceţi şi voi, copii, aşa trebuie să arate un elev? Asta-i uniformă? 
Şifonată, murdară, pantofii uzi, nedaţi cu cremă de un an, fundiţa la 
gît ca în clasa întîiia. Poate că ea nu ştie că este în clasa a li-a, sau 
poate că vrea să fie tot în clasa întîia. Iar guleraşul arată ca vai de el. 
Parcă au dormit cîinii toată vara pe el. Ce fată dezordonată! Ce ziceţi 


voi, Copii?" 

Nici un copil nu scotea o vorbă. 

„Miine voi veni acasă la voi ca să vorbesc cu mama ta, să văd ce fel de 
mamă îi fi avînd de te trimite în halul ăsta la şcoală". 

Un băiat mai obraznic din ultima bancă a zis cam cu sfială: „Ioana şi 
cu mama ei sunt pocăite". 

„Să-ţi fie ruşine, şi să-i fie ruşine şi mamei tale! Arăţi într-un hal..." 
învăţătoarea a tras-o pe Ioana de cîteva ori de păr şi a trimis-o în 
bancă. 

„Miine să nu mai apari aşa, ai auzit, leneşo! Eu ştiam că pocăiţii sunt 
oameni harnici şi de treabă, se vede că mama ta este un caz aparte”. 
în tot acest timp, Ioana n-a scos nici un cuvînt, de altfel nici n-ar fi 
putut din cauza plînsului, şi poate că nu i s-ar fi dat voie să spună 


ceva. Toţi ceilalţi copii, cînd au văzut scena aceasta 

de tristă, erau foarte emoţionaţi, mai ales cei care ştiau bi- situaţia 
din familia Ioanei. Dar nici unul n-a îndrăznit să 

nimic. 

Prima zi de şcoală a trecut foarte greu. în această atmosferă, or 
copiilor li se părea că nu se mai termină orele de clasă. 

Dar, spre mare lor bucurie, a sosit în sfîrşit şi clipa plecării atpasă. 
Toți au plecat împreună pe drum. 

De la o răspîntie, Ioana n-a mai mers cu ceilalți copii, ci a jt^at-o pe o 
uliţă care ducea pe deal. „Unde te duci, Ioana?" o întrebau fetele. „Mă 
duc undeva". Una dintre fete bănuia unde s$ duce şi n-a mai aşteptat 
răspuns. 

Ajunsă la cimitirul satului, Ioana s-a pierdut printre crucile (On piatră 
sau de lemn. Ici şi colo mai era şi cîte o cruce de “armură. Ea s-a 
oprit lîngă o cruce de lemn nouă. Celelalte (jjin jur erau vechi, iar 
cîteva foarte vechi, ba chiar putrede. 

Ioana s-a aplecat deasupra acestei cruci de lemn în care era fixată 
într-o ramă mică cu sticlă poza celei mai scumpe fiinţe “in lume, 
mama. 

Cu ochii plini de lacrimi, ea şi-a apropiat buzele de geamul (je sticlă 
care acoperea chipul mamei şi a început să vorbească QU ea, ca şi 
cum ar fi prezentă şi ar auzi tot ce-i spune. 

„Mamă, mamă! Am venit să-ţi spun şi dumitale că azi joamna 
învăţătoare m-a certat şi m-a tras de păr din cauza „niformei de clasa 
întîia. A zis că vine mîine să-ţi spună şi du-jyiitale tot ce are de spus. 
N-am putut să-i spun că dumneata «şti aici, şi ea nu ştie, căci n-o mai 
avem pe învăţătoarea de “nul trecut, pe care o ştii şi dumneata foarte 
bine. 

O, mamă, dacă ai şti cît de rea este această doamnă. Mă voi -uga mult 
pentru ea, şi te îndemn şi pe dumneata să-L rogi pe rj)omnul Isus să-i 
schimbe inima rea şi necredincioasă. 

Dragă mamă, ştii că învăţătoarea noastră de anul trecut era atît de 


bună, dar ea nu mai este cu noi". 

După cîteva minute de tăcere, ea a scos batista din buzunar, şi-a şters 
lacrimile, apoi geamul şi rama, şi-a împreunat mîini-le şi a început să 
se roage în şoaptă, zicînd: „Doamne Isuse, Tu ştii că am rămas 
singură. Ştiu că Tu asculţi rugăciunile orfanilor. Te rog s-o ierţi pe 
doamna învăţătoare pentru tot ce mi-a făcut astăzi. Dacă ea ştia că 
mama este aici nu putea să se poarte aşa cu mine. Ceea ce Te rog 
foarte mult este ca Tu să-i schimbi inima şi felul ei rău de comportare 
faţă de noi elevii ei. Ai milă de sufletul ei, Doamne, şi lasă-Te găsit şi 
de ea. îţi mulţumesc că mă vei asculta, Doamne Isuse. Amin". 

Florile de pe mormînt se legănau încet, de parcă ar fi vrut să spună că 
au înţeles şi ele totul şi-i vor spune mamei ce-au auzit... 

Ioana s-a ridicat în picioare, a rupt o floare, a pus-o lîngă poza mamei, 
apoi a zis cu vocea mai mult în şoaptă: „Săru'miî-na, mamă, eu plec 
acasă. La revedere, scumpa mea mamă". 

Ajunsă acasă, s-a pus pe treabă. A pus apă la încălzit, a căutat săpun 
şi apoi a spălat tot ce nu era curat. A pus în lighean şorţuleţul, 
guleraşul şi rochiţa cu pătrăţele şi apoi le-a spălat, pentru ca pînă a 
doua zi să se poată usca. Şi pentru că nu avea cu cine vorbi, vorbea 
singură. 

„Da, mîine nu voi mai apărea la şcoală ca astăzi. Poate că Domnul Isus 
îi va schimba învăţătoarei inima şi atitudinea, aşa cum L-am rugat". 
Afară adia un vînt călduţ de toamnă în timp ce Ioana întindea rufele 
pe sîrma din ogradă şi se ruga continuu. 

Pe bolta cerească apăruseră stelele, şi prin văzduh trecea un cîrd de 
cocori. 

„Ce bine de voi, cocorilor, că mergeţi în ţările calde! La noi va veni de 
acum timpul rece, şi ce frig este iarna..." 

în seara aceea, la culcare, Ioana s-a rugat din nou cu lacrimi pentru 
învăţătoarea de la şcoală, zicînd: 

-29- 


l 


„Doamne Isuse, mama mi-a spus să vin la Tine cu toate problemele 
mele, că Tu asculţi glasul orfanilor. Te rog, ascultă şi rugăciunea mea, 
ai milă de această învăţătoare. Nu-i da pace pînă nu se întoarce la 
Tine, pînă nu se va schimba. Eu o iert din tot sufletul, şi Te rog s-o 
ierţi şi Tu, Doamne Isuse. S-o faci să fie mai bună, aşa cum era cea de 
anul trecut. Amin". 

După rugăciune, Ioana s-a culcat şi a adormit imediat. în timpul 
somnului, ea a avut numai vise frumoase. De altfel, de cînd se 
despărţise de mama ei, toate nopţile erau pline numai de vise 
frumoase. Nopțile deveniseră un rai pentru Ioana. Pînă să adormă, ea 
retrăia amintirile cele mai frumoase din copilărie, cum se zbenguia 
prin munţi cu buna ei prietenă Măria, sau cînd se jucau cu puiul de 


căprioară, care venea tot mai rar în grădina lor. Ultima dată cînd îl 
văzuse nu mai era singur, ci împreună cu el mai era unul. Poate că era 
mama lui care-l găsise, sau vreun prieten. 

Dimineaţă era încă întuneric cînd s-a sculat, s-a dus afară, a luat 
rufele de pe sîrmă. Acestea se uscaseră suficient. A cusut apoi 
buzunarul de la şorţuleţ şi nasturele lipsă, pe urmă a curăţat pantofii, 
i-a dat cu cremă, i-a lustruit. „Ce frumoşi sunt, poate că dintre toţi 
pantofii ai mei vor fi cei mai frumoşi". 

Cînd era aproape să plece la şcoală, a intrat tatăl ei. 

„Eleva e gata de şcoală?" 

„Da, sunt gata, tată". 

„Ei, da! Aşa, da! Ce frumos te-ai gătit astăzi; le-ai spălat, le-ai călcat... 
Da, foarte bine, Ioana, trebuiau făcute mai demult toate aceste 
lucruri, dar am uitat amindoi. I-ai spus învăţătoarei că peste două zile 
iau salariul şi-ţi cumpăr tot ce-ţi trebuie?" 

„N-am putut să-i spun, tată, îţi zic eu altădată de ce". 

„Bine, fetiţo, bine". 

„Săru'miîna, tată", a zis ea şi a plecat. 

„Mergi sănătoasă cu Dumnezeu, Ioana, şi mult succes la învăţătură". 

Ajunsă la şcoală, toţi copiii o priveau cu oarecare compătimire, ştiind 
ce păţise ieri cu învăţătoarea. 

Tot cu aceeaşi uniformă, dar curată şi călcată de data aceasta, iar 
pantofii lustruiţi. Doar fundiţa nu mai era la git. 

A doua zi de şcoală a început tot ca prima zi. Aceiaşi elevi, aceeaşi 
învăţătoare, numai că acum părea mai supărată, mai rea, mai acră 
idecît ieri. Nici un zîmbet, nici o privire blindă. Toţi copiii din clasă 
tremurau de teamă doar cînd o priveau... 

Numai loana era foarte liniştită. Ea înţelegea ceea ce nu puteau 
înţelege ceilalţi copii. în mintea ei îi mulțumea lui Dumnezeu că o 
ascultase, căci se petrecuse ceva între timp, şi învăţătoarea n-a mai 
zis nici un cuvînt referitor la ea şi la uniforma ei. 

Prima oră din program trecuse, şi nici o aluzie la cazul de ieri. 
Clopoţelul a sunat şi a anunţat ieşirea în recreaţie. 

Curtea şcolii era un adevărat furnicar. Toţi copiii alergau, ţipau, 
săreau, se jucau diferite jocuri. Pe feţele tuturor se putea citi bucuria 
şi voia bună, mai puţin însă pe feţele băieţilor şi fetiţelor din clasa a Ii- 
a. 
Ioana stătea rezemată ca de obicei de peretele şcolii, depă-nîndu-şi 
parcă amintirile, în timp ce urmărea un nor cenuşiu, care acoperise 
soarele de septembrie ce începea să fie tot mai dorit de copii, dar nu 
numai de ei. 

în mintea Ioanei se perindau tot felul de lucruri. „Doamne Isuse, oare 
acolo sus, mai sus de norii aceştia, şi de soarele acesta care ne 
luminează, acolo să fie şi cerul Tău? Acolo este mama şi toţi cei care 
au murit credincioşi?" De atitea ori făcea acelaşi lucru seara cînd era 


acasă. Privea pe bolta cerului miliardele de stele, şi tot privind cu 
nesat, în sufletul ei cobora o speranţă frumoasă, o uşurare profundă, 
potolindu-i tot dorul după mama ei care era în cer. Aşa credea ea, 
pentru că aşa-i spusese mama înainte de a muri. 

Deodată, poarta şcolii s-a deschis; ochii tuturor copiilor s-au îndreptat 
într-acolo. Cei din clasa a Ii-a au rămas încremeniţi. Era buna lor 
învățătoare din clasa întâia. 

Toţi băieții şi fetiţele au alergat înaintea ei şi s-au strîns cu toții în 
jurul ei. 

învăţătoarea lor cea bună se găsea în mijlocul unui cerc format din 
copii. Parcă ar fi fost vorba de un joc. 

învăţătoarea s-a aplecat asupra fiecărui copil, 1-a mîngiiat pe creştet, 
spunînd tuturor cîte o vorbă bună, cîte un cuvînt de încurajare. Toţi 
erau fericiţi, şi au întrebat-o fără sfială dacă tot ea rămăsese 
învăţătoarea lor. „Da, tot eu, copii". 

Ioana a venit şi ea de lîngă zidul şcolii. învăţătoarea a recunoscut-o 
imediat, mai ales că era îmbrăcată cu aceleaşi hăinuţe ca şi în anul 
trecut. 

Ea s-a aplecat şi asupra ei, zicîndu-i: „Ioana, te-ai făcut acum fată 
mare, eşti în clasa a Ii-a. Ce mai faci?" „Bine, doamna învăţătoare". 
„Nasturele acesta e cam mare, Ioana". „Da, aşa-i", a răspuns ea 
zimbind, „l-am cusut azi dimineaţă. Mi-am dat seama că este cam prea 
mare, dar era tîrztu, şi mi-am zis că îl voi schimba astăzi cînd mă voi 
întoarce acasă". „Bine, loana, mă bucur că te-ai făcut mare". „Dar, 
ştiţi ceva? Peste o zi tata ia salariul şi-mi cumpără tot ce-mi trebuie 
pentru şcoală". „Bine, Ioana, bine". 

în clipa aceea, Ioana era atît de fericită, încît ar fi vrut să-i spună 
învăţătoarei foarte multe lucruri, aşa cum numai mamei ei i-ar fi spus. 
învăţătoarea a sărutat-o pe frunte, apăsat, de parcă ar fi fost 
adevăratul ei copil. Era un sărut pe care Ioana nu-l mai primise de 
mult. Doar mama ei o mai săruta cu atîta căldură şi dragoste curată. 
Copiii din clasa a Ii-a săreau acum de bucurie prin curtea 

şcolii. Bucuria era sinceră, copilărească. în timp ce săreau, strigau cît 
îi ţinea gura: „A venit învăţătoarea noastră! A venit învăţătoarea 
noastră! Ce bine ne pare! Ce bine ne pare!" 

Apoi învăţătoarea s-a dus în cancelarie, în timp ce copiii continuau să 
se joace. 

Pentru că era în timpul recreaţiei, toţi învățătorii şi profesorii erau în 
ca/icelarie. Printre ei era şi învăţătoarea care o înlocuise pe cea 
titulară. 

Aceasta i-a mulţumit recunoscătoare suplinitoarei, dar n-a uitat s-o 
întrebe cum se purtaseră copiii ei în prima zi de şcoală, dacă fuseseră 
obraznici, etc. 

„Nu, nu sunt obraznici. Să ştii că ai nişte copii foarte buni". 


„Da, ai dreptate, colega, ştiu că sunt copii minunaţi". 

„Se vede că ai muncit mult cu ei anul trecut. Dar să ştii că ai o fată 
care m-a enervat foarte tare. Nu ştiu ce mamă o fi avînd, de este aşa 
de nesimţită încît să trimită un copil la şcoală în felul acesta. Azi nici 
n-am observat-o dacă a venit tot aşa sau nu". 

„Dar despre ce fată este vorba, colega?" 

„Am înţeles că o cheamă Ioana. Vine, dragă, cu aceeaşi uniformă din 
clasa întîia, cu pantofii murdari şi uzi, cu şorţuleţul ca vai de el, 
guleraşul murdar, şifonat. Ce mai... Trebuie văzut ce mamă are. Am 
înţeles că părinţii ar fi şi pocăiţi, fac parte dintr-o grupare creştină". 
învăţătoarea cea bună a făcut o pauză cam lungă, nu se grăbea să-i 
răspundă, anume ca s-o facă pe colega ei să fie mai atentă la 
răspunsul pe care urma să-l dea. 

„Da, ştiu, colega, dar Ioana nu are mamă". 

„Cum, nu are mamă?!" 

„Nu are. A murit în timpul vacantei, acum o lună. Mama ei era o 
femeie tare bună şi respectuoasă. Datorită ei, Ioana a luat premiul I. 
Cînd a terminat clasa întiia, Ioana a fost cea mai bună dintre toţi 
copiii din clasa mea, şi este..." 

Amîndouă învăţătoarele au încetat orice discuţie, lăsîndu-şi 

privirile în jos. Era şi cazul. Mai ales suplinitoarei avea de ce să-i pară 
rău, cînd ştia cum se purtase cu Ioana şi ce cuvinte grele şi murdare 
putuse spune la adresa unei mame care nu mai era în viaţă. 

Toate fazele îi treceau acum prin minte, ca nişte secvenţe urite dintr- 
un film de groază, pe care ar fi vrut să nu le mai vadă, să nu le mai 
audă. Dar... 

între cele două învăţătoare s-a aşternut o tăcere mai lungă, după care 
suplinitoarea a început să zică: 

„Abia acum înţeleg, dragă, de ce noaptea trecută a fost pentru mine 
un coşmar groaznic, cum n-am mai avut niciodată. Da, acum înţeleg...' 
în clipa aceea de remuşcare profundă vedea cum o scosese pe Ioana 
în faţa clasei, cum o făcuse de ruşine pe ea şi pe mama ei, cum o 
trăsese de păr, cum i-a spus că va merge acasă ca să vadă ce fel de 
mamă are. Parcă o auzea pe Ioana cum plînge şi parcă vedea cum cad 
din ochii fetiţei lacrimile mari. Pentru că auzea şi vedea toate aceste 
lucruri în memoria ei, nu putea simţi decît groază şi părere de rău, 
amestecată cu milă şi mii de regrete... Era poate cea mai nedorită 
stare şi lecţie din care trebuia să înveţe şi să n-o uite niciodată. 

Dar, aşa cum nimic nu este la întîmplare în lumea aceasta, vom vedea 
că Dumnezeu e la lucru, atît în rău, cît şi în bine. Vom mai vedea cun 
răspunde Dumnezeu la rugăciunile sincere, făcute cu credinţă de un 
om, şi mai ales de un copil orfan... 

în după-amiaza acelei zile, într-un magazin universal de la oraş, tatăl 
Ioanei şi cu fiica lui au făcut cumpărături, pantofi, servietă, ciorapi, 
rochiţă. Apoi s-au dus la librărie, de unde el i-a cumpărat caiete, 


creioane şi tot ce are nevoie un elev în clasa a Ii-a. 

A doua zi, tatăl ei era în tura liberă şi s-a dus cu Ioana la şcoală. Cît de 
fericită era ea! Uitase toate jignirile, pe care nici nu i le spusese 
tatălui ei, ca să-l cruţe şi să nu se mai supere. 

-34- 

Avea el destule necazuri, nu mai voia să-l împovăreze cu ale ei. 
Ajunşi la şcoală, Ioana s-a dus în clasă, iar tatăl ei s-a dus în 
cancelarie, ca să-şi ceară scuze de la învăţătoare pentru că uitase de 
Ioana din cauza multelor necazuri pe care le avusese după moartea 
soţiei lui. 

în clasă, toţi copiii se uitau la Ioana, căci era îmbrăcată aşa de 
frumos! Totul pe ea era nou-nouţ. 

Dar cea mai mare bucurie a lor era faptul că o aveau în mijlocul lor pe 
învăţătoarea lor cea bună, care îi învăţa cu toată dragostea lucrurile 
necunoscute din manuale, dar odată cu ele şi pe cele ale bunei- 
cuviinţe, pe care trebuie să le ştie orice om, şi cu atît mai mult un 
cadru didactic, cel care trebuie să vadă în fiinţele acestea gingaşe 
viitorul de nădejde al omenirii. Cadrul didactic, învăţător sau profesor, 
trebuie să participe cu trup şi suflet la aşezarea unei bune temelii a 
generaţiilor prezente pentru viitorul care are nevoie de oameni buni şi 
bine e-ducaţi, cu o conduită morală exemplară în societate şi în fami- 
lie. Cînd şcoala va fi o instituţie în care şi Dumnezeu va avea un cuvînt 
de spus, atunci generaţiile care vor urma nu vor fi lipsite de 
binecuvîntări. 

Din toamna aceea au mai trecut multe altele. 

Ioana terminase clasa a VUl-a, şi nu a existat an în care să nu ia 
premiul I la învăţătură şi nota 10 la purtare. Ioana a făcut cinste şcolii 
şi clasei din care făcea parte, deşi toţi ştiau că este pocăită şi crede în 
Dumnezeu, lucruri de care se ruşinau mulţi în vremurile acelea pline 
de ateism. Pe atunci, în literatură, în şcoală, în presă nu era voie să se 
spună ceva despre Dumnezeu, ci numai să se combată creştinismul şi 
pe Dumnezeu. 

Totuşi, copiii care au avut în familii un climat frumos, cu teama lui 
Dumnezeu şi respectul faţă de cele sfinte, au putut să-şi păstreze 
convingerile lor cu privire la credinţă. în majoritatea cazurilor, aceşti 
copii au făcut cinste şcolii şi chiar şi societăţii. 

Ioana era acum fată mare şi vrednică de toată lauda. Ceea ce avea 
bun era şi faptul că nu putuse uita sfaturile pe care i le sădise mama 
ei în adîncul fiinţei ei, aşa că era foarte activă în biserica din 
localitate, cîntînd în cor. 

Biserica era mică, dar bine dotată. Aici, ca şi acasă, Ioana nu înceta să 
se roage Domnului Isus pentru învăţătoarea care se purtase aşa de 
urit cu ea şi la care încă nu vedea nici o schimbare mai deosebită. 
Trecuseră atiîţia ani de zile, şi Dumnezeu parcă uitase să-i mai 
răspundă. Credea totuşi că ziua aceasta va veni şi nu se descuraja, se 


ruga în fiecare zi pentru sufletul acela pe care-l dorea salvat. Mereu îi 
spunea lui Dumnezeu în rugăciunile ei: 

„Doamne Isuse, adu-Ţi aminte de promisiunea Ta că răspunzi 
rugăciunii orfanului. Te rog mult pentru sufletul acesta. Vreau s-o 
aduci la Tine, să nu-i dai pace în suflet pînă n-o va găsi în Tine şi în 
Cuvîntul Tău. Doamne Isuse, oare nu sunt de-ajuns atîţia ani de cînd 
mă rog pentru sufletul ei? Ascul- 

tă-mă..." 

într-o duminică, pe cînd pleca de la casa de rugăciune, iar ceilalţi 
credincioşi plecaseră care încotro la casele lor, lîngă uşa de la intrare 
o femeie foarte elegant îmbrăcată discuta cu cel mai bătrîn frate din 
adunare. 

Această femeie era chiar învăţătoarea pentru care Ioana se rugase 
atiţia ani. Ioana, care a recunoscut-o, s-a strecurat pînă în spatele ei, 
fără să fie observată, dar suficient de aproape ca să asculte 
conversaţia care începuse de cîteva clipe. 

„Domnule, nici nu ştiu că să mai fac. Am o stare depresivă. O voce 
lăuntrică îmi sună mereu în urechi şi am coşmaruri aproape în fiecare 
noapte". 

„De cît timp aveţi această stare, doamnă?" 

„De cîţiva ani. Am fost odată într-o situaţie neplăcută... cu o mamă şi 
cu fiica ei. Ştiţi, sunt cadru didactic. lată că au trecut atiţia ani de 
atunci, şi starea aceasta se tot agravează. Am fost 

la mulţi preoţi, la multe biserici şi mănăstiri. Am dus tot ce-mi cereau 
acolo, şi am făcut întocmai cum îmi spuneau să fac, dar nu mi-am 
primit nicăieri liniştea sufletului. M-am dus şi pe la vrăjitoare, dar tot 
ce-am făcut pînă acum a fost în zadar. Coşmarurile din timpul nopţii 
mă chinuiesc greu". 

„Doamnă, dumneavoastră trebuie să veniţi neapărat la Dumnezeu, să- 
L cunoaşteţi pe El şi puterea Lui, şi cu siguranţă că toate aceste stări 
depresive şi coşmaruri vor dispărea. Dumneavoastră trebuie să vă 
întilniţi cu Domnul Isus". 

„Şi unde-L. pot găsi pe Domnul Isus, domnule?" 

„Domnul Isus şi liniştea sufletului dumneavoastră se pot găsi numai în 
Cuvîntul lui Dumnezeu, în Biblie. Aţi citit vreodată Biblia?" 

„Nu, n-am citit-o, căci nu am Biblie". 

„Mai veniţi pe aici, şi dacă doriţi o să căutăm pentru dumneavoastră o 
Biblie". 

„Da, voi mai veni, duminica următoare". 

Cînd învăţătoarea s-a întors să plece, la cîţiva paşi se afla Ioana, care 
ascultase toată discuția aceasta. 

„loana", a zis ea mirată, „tu tot pe aici?" 

„Da, doamna învăţătoare. De cînd a murit mama, aici mi-am găsit 
mîngiierea şi liniştea sufletului. Alt loc şi altă bucurie mai mare nu 
există pentru mine pe acest pămînt". 


„loana, stai, nu pleca. Azi trebuie să vii acasă la mine. Am să-ţi spun 
ceva important". 

Ioana şi-a zis în gind: „Doamne, de cînd aştept eu clipa asta, şi uite că 
a venit. Ce mare eşti, Doamne Isuse!" 

„Da, merg, doamnă învăţătoare. Merg cu toată plăcerea". După vreo 
douăzeci de minute se aflau în casa doamnei învăţătoare. „Ia loc, 
Ioana, simte-te ca la tine acasă. Copiii mei şi soţul sunt plecaţi într-o 
excursie şi am profitat de ocazie ca să 

merg la biserica voastră. Ioana, ştii de ce te-am chemat?" 

„Nu ştiu, doamna învăţătoare". 

„Să ştii, draga mea, că te-am chemat ca să-ţi cer iertare pentru tot ce 
ţi-am făcut acum opt ani. Regret tare mult că am vorbit atunci aşa de 
urit despre mama ta. Dar, să ştii, draga mea, că de atunci, din toamna 
aceea cînd am fost aşa de rea cu tine, n-am mai avut linişte 
sufletească. Zi şi noapte mă urmăreşte o teamă apăsătoare. De 
nenumărate ori m-am decis să te întîlnesc, dar o mînă nevăzută mă 
oprea de fiecare dată, şi iată că au trecut atiţia ani de atunci..." 

„Vă înţeleg, toate aceste stări prin care aţi trecut, dar să ştiţi că 
Dumnezeu vă iubeşte mult. Iar dacă vreţi să aflaţi pace şi linişte 
sufletească, o puteţi găsi foarte uşor, în Biblie, dar nicăieri în altă 
parte". 

„Tu ai o Biblie, Ioana? 

„Da, am Biblia mamei". Şi Ioana a scos dintr-o plasă de plastic o 
Biblie. 

„V-o împrumut cu toată plăcerea, şi vă arăt de unde să începeţi cu 
cititul, aşa cum m-a învăţat şi pe mine mama. Uitaţi, aceasta e Biblia 
mamei mele. Peste tot este însemnată cu tot felul de culori". 

„Şi cum zici, Ioana, să n-o iau de la început?" 

„Nu. Mai întîi este foarte bine să începeţi cu Noul Testament, şi 
anume cu cele patru Evanghelii, cu cartea Faptelor apostolilor, pe 
urmă cu epistolele, iar după aceea cu cartea Psalmilor, cu cartea 
Proverbelor lui Solomon, cu cartea Eclesi-astului şi cu cartea Estera 
din Vechiul Testament. Aşa am citit-o şi eu, doamna învăţătoare, şi vă 
mărturisesc că numai citirea Bibliei m-a ajutat să am succesele pe 
care poate ştiţi că le-am avut la învăţătură, din clasa întîia pînă acum". 
„loana, mi-e ruşine de mine că la vîrsta mea nu mi-am dat interesul să 
fi citit şi eu Biblia. La Institutul Pedagogic ni se spunea că Biblia este 
o carte învechită şi să n-o citim, căci ea rătăceşte minţile oamenilor. 
Şi mai grav, ne-au convins că nu 

există Dumnezeu, rai sau iad, iar eu, cum eram tînără pe atunci, aşa 
am crezut. Abia acum, dragă Ioana, am ajuns să-mi dau seama de 
marele rău care s-a făcut prin scoaterea Bibliei din şcoli. Prin aceasta, 
sufletele noastre şi ale copiilor au rămas atit de mici. Nu ştiu de ce, 
Ioana, dar de cîţiva ani încoace simt în suflet o teamă permanentă. Am 


căutat liniştea peste tot, dar n-am găsit-o nicăieri, înţelegi?" 

„Cu siguranţă, doamna învăţătoare, cred că o veţi găsi de acum 
înainte". 

„Cred, Ioana. Dar mai întîi vreau să aud din gura ta că m-ai iertat". 
„O, doamna învăţătoare, cum să nu vă iert? Să ştiţi că eu v-am iertat 
de mult, şi n-am încetat de atunci să mă rog pentru sufletul 
dumneavoastră". 

„Cum, Ioana, tu te-ai rugat pentru mine pînă acum?" 

„Da, m-am rugat, şi încă am insistat, şi am crezut că va veni odată 
ziua şi clipa aceasta pe care o trăim acum". 

„De cînd ai început să te rogi pentru mine?" 

„Din prima zi, cînd..." 

„Hai, spune, loana, de ce te-ai oprit? Spune!" 

„Ştiţi de cînd?" Au urmat cîteva clipe de tăcere. Ioana, cu ochii aţintiţi 
în tavan, a scos din adîncul sufletului un oftat, după care a continuat: 
„Eu... Să ştiţi că mă rog pentru dumneavoastră din ziua în care am 
venit la şcoală cu hainele murdare şi cu pantofii uzi". 

„Interesant, foarte interesant. Eu ţi-am făcut rău, iar tu te-ai rugat 
pentru mine". 

„Da, aşa am făcut. Aşa m-a învăţat mama cînd trăia, ca să mă rog 
pentru sufletul celui care îmi face rău". 

„Poate că din cauza aceasta, Ioana, n-am mai avut eu pace şi linişte în 
lăuntrul fiinţei mele de atunci, din ziua în care am aflat de la colega 
mea că mama ta murise". 

„Da, aşa-i, Dumnezeu v-a iubit şi v-a avut în obiectivul Său atiţia ani..." 

„loana, îţi mărturisesc sincer că din clipa în care ai intrat în casa mea 
am simţit un fel de uşurare. Cred că s-a petrecut ceva misterios în 
sufletul meu. Simt acum că mi-a dispărut teama şi tristeţea 
apăsătoare, şi am în suflet un fel de bucurie, pe care n-am mai simţit-o 
de cînd eram copil nevinovat. Ce să fie aceasta, Ioana?" 

„Doamna învăţătoare, acesta este semnul că Dumnezeu lucrează în 
inima dumneavoastră. Tot ce aveţi de făcut acum este să recunoaşteţi 
că aţi păcătuit înaintea lui Dumnezeu, adică n-aţi făcut voia Lui, să-l 
cereţi iertare în Numele Fiului Său, Isus Cristos, şi să credeţi că Ela 
plătit în locul dumneavoastră vina pe care n-o puteaţi ispăşi singură. 
După ce faceţi lucrul acesta din toată inima, Dumnezeu vă primeşte ca 
pe un copil al Său, frate cu Domnul Isus, şi îşi face locuinţa în 
dumneavoastră. Vă dă o natură nouă şi obiective noi. Din clipa aceea, 
veţi simţi dorinţa fierbinte de a face numai voia lui Dumnezeu şi de a 
nu-l mai întrista faţa. El o să vă umple după aceea de bucurii şi mai 
mari. După ce veţi citi Biblia ca să-L cunoaşteţi pe Dumnezeu şi să 
aflaţi care este voia Lui pentru dumneavoastră, şi după ce Cuvîntul lui 
Dumnezeu va începe să-şi facă efectul în viaţa dumneavoastră, atunci 
veţi avea parte de nişte trăiri extraordinare. Pentru că Biblia nu este o 
carte ca oricare alta. Ea este Cuvîntul lui Dumnezeu, care e viu şi care 


poate să schimbe inimile şi vieţile oamenilor. Citind Biblia şi meditînd 
la marea iubire pe care a avut-o Dumnezeu faţă de noi oamenii, că L-a 
dat pe unicul Său Fiu ca să moară în locul nostru, veţi constata stări şi 
bucurii pe care nici nu vi le puteţi imagina 

acum". 

După această lungă discuţie, învăţătoarea a rugat-o pe Ioana la 
plecare să se roage în continuare pentru ea pînă va reuşi să poată 
merge singură prin credinţă. Ioana i-a promis, şi după aceea a plecat 


acasă. 
+ *e 


Pe drum, ea era plină de o bucurie sfîntă şi i se părea că nu calcă pe 
pămînt. Vorbea singură, minunîndu-se de felul cum 

ştie Dumnezeu să lucreze la inimile oamenilor. Motivul care o făcea 
să-l mulţumească lui Dumnezeu era faptul că-i răspunsese la 
rugăciuni, deşi o făcuse să aştepte atît de mult. Atunci a înţeles ea 
îndemnul din Biblie care spune: Stăruiţi în rugăciune. Din clipa aceea, 
Ioana şi-a pus şi mai mult încrederea în promisiunile lui Dumnezeu 
care se împlinesc totdeauna. 

Şi pentru că terminase cele opt clase cu notele cele mai mari, 
directorul şcolii din satul ei a stăruit de tatăl ei să facă ce poate ca s-o 
ajute pe Ioana să facă liceul la oraş. La început, tatăl ei n-a înţeles că 
sfatul directorului era cel mai bun. Pe Ioana o bucura această 
perspectivă, dar în acelaşi timp o şi îngrijora, ştiind că oraşul nu era 
aşa de aproape şi că va trebui să stea la internatul şcolii sau în gazdă. 
Dar temerile ei au trecut. Ea îşi zicea că nu va fi singură, ci 
Dumnezeul ei va fi cu ea, şi lucrul acesta îi dădea un imbold puternic. 
Cînd a venit din nou toamna, în ziua cînd toate şcolile îşi deschid 
porţile pentru un nou an şcolar, Ioana era şi ea prezentă împreună cu 
tatăl ei în curtea liceului din oraşul cel mai apropiat. După aceea a 
rămas la internatul liceului, iar acasă nu se mai ducea decît duminica. 
Toamna aceea a trecut pe neobservate, şi a venit iarna cu geruri mari, 
aşa cum se aflau numai în ţinutul unde locuiau ei, la vreo 80 de 
kilometri de „Polul Nord" al României, căci la buletinul meteorologic 
se anunţă de cele mai multe ori că la Topliţa sau întorsura Buzăului 
este cel mai frig din ţară. 

La fel ca toamna aceea, aşa au trecut toţi anii de liceu pentru loana, 
care parcă nu mai găsea destul timp pentru meditaţie... A ajuns în fine 
în ultimul an de liceu, după care fie mergea la facultate, fie trebuia să 
se mulţumească şi numai cu atit... 

Primăvara cu mîinile ei diafane deschisese larg porţile dintre 
anotimpuri, invadînd ca în toţi anii şi Valea Trotuşului. Cu paşii ei 
invizibili, înainta atît de solemn, lăsînd peste tot flori, fluturi şi albine. 
Pomii se legănau într-un ritm monoton sub adierea vîntului de 
primăvară. în taină şi nevăzuţi de nimeni, mugurii rotunzi începeau să 
se desfacă, îmbrăţişaţi de razele călduţe ale soarelui. 


Aşa era în duminica aceea de primăvară. Tatăl Ioanei nu era acasă, ci 
tot pe locomotivă, transportînd călători spre Ardeal şi dinspre Ardeal 
spre Moldova. 

Covorul de iarbă din faţa casei era de un verde crud prin care bobitele 
de rouă străluceau sub razele soarelui ca nişte diamante. Era o 
dimineaţă caldă, pe cer nu era nici un nor. Două rindunele discutau 
ceva pe sîrma din faţa casei. Venite din ţările calde, parcă voiau să-i 
spună Ioanei cît de frumos fusese pe acolo. 

Un glas tainic o îndemna să se mai ducă o dată acolo, pe malul 
Trotuşului, unde era o lespede mare din beton ce fusese cîndva un 
capăt de pod. Ştia lucrul acesta de la părinţii ei. Ajunsă acolo după 
cîteva minute, căci era aproape de casa lor, s-a aşezat pe lespedea 
aceea mare, aplecată cu un capăt pînă în valurile Trotuşului. în 
apropiere se afla o bătrină salcie plingă-toare, care îşi legăna ramurile 
în bătaia vîntului. Ioana se vedea învăluită din toate părţile de razele 
călduţe ale soarelui de primăvară. Privea foarte atentă la şuvoaiele 
spumegînde care se strecurau printre pietrele acelea nemişcate dintr- 
o parte şi alta a rîului pe care le cunoştea încă din anii copilăriei: 
piatra aceea rotundă de pe care sărea în apă atunci cînd făcea baie cu 
Măria, prietena ei de altădată. Sau piatra cea lată, ca o faţă de masă, 
înclinată spre soare, pe care femeile aşezau totdeauna preşurile sau 
hainele ca să se scurgă apa din ele după ce erau spălate. Căci aşa se 


moştenise din bătrîni: toată vara, în zilele cele 

L 


mai călduroase, gospodinele veneau cu cîte o roabă plină de haine şi 
preşuri din cîrpe şi le spălau în apa cristalină a rîului de munte. 

Cîtă linişte era aici, poate pentru că era duminică înainte de amiază. 
Tot privind valurile care se rostogoleau printre pietre, loana s-a 
văzut*cuprinsă de o stare pe care nu şi-o putea explica. Ajunsese la un 
punct de unde putea privi în urmă la anii copilăriei şi putea apoi să 
facă o comparaţie cu prezentul pe care-l trăia. Cînd fusese ea mică, 
de cîte mreje ale păcatului fuseseră scutiţi copiii! Pînă să ajungă la 
oraş nu-şi imaginase cît de periculos poate fi acesta pentru copii şi 
tineri, cîte posibilităţi de destrăbălare şi stricare erau în el. Ce bine de 
ea că avusese o mamă care ştiuse să se ocupe de ea, care o aşezase la 
începutul vieţii pe o temelie bună, căci Acela în care credea o ajutase 
să-şi înţeleagă menirea de mamă şi marea datorie pe care o neglijează 
multe mame. Mama ei nu se îngrijise numai de lucrurile pămînteşti, ci 
şi de cele spirituale, care rămîn pînă la adînci bătrineţe. Mama ei 
spunea mereu: „Timpul petrecut cu educaţia copiilor nu este un timp 
pierdut". 

Tot gîndindu-se la anii ei de inocenţă, făcînd comparaţie cu starea 


lucrurilor din prezent, întreaga fiinţă a Ioanei a fost i-nundată de o 
milă profundă şi, fără să-şi dea seama, două lacrimi reci au început să 
se prelingă pe obrajii ei. Dar era primăvară în jurul ei... 

începuse să sufle vîntul dinspre nord. Deodată, cînd s-a uitat la 
pădurea de pini de pe coasta muntelui, Ioana a observat ceva 
neobişnuit. Credea că e fum, de parcă toată pădurea ar fi luat foc. Dar 
ce fel de foc? Căci fumul era printre coroanele pinilor. Ei bine, Ioana a 
constatat că nu era foc şi nici fum, ci polenul de la florile pinilor, 
purtat de mici rafale de vînt care veneau dinspre nord. Nu mai văzuse 
niciodată acest fenomen, chiar dacă trăise la poalele muntelui. 

Ce uşoară se simţea acum, mergînd spre casă, după cele cîteva ore de 
privit şi ascultat şoaptele naturii, pe malul rîului 

''Trotuş, mulţumind lui Dumnezeu pentru toate binecuvîntările de 
care îi făcuse parte în viaţa aceasta, pentru sănătatea şi speranţa pe 
care o avea în promisiunile pe care Cuvîntul Bibliei i le făcuse 
cunoscut încă din copilărie. 

Dragi copii, cartea pe care aţi citit-o a fost scrisă anume pentru voi. 
Primiţi-o ca pe un DAR frumos de la Domnul Isus. învăţaţi să folosiţi 
rugăciunea în toate necazurile pe care le veţi avea pe calea vieţii, ca 
să-l puteţi învinge pe cel Rău. Nu uitaţi niciodată că Domnul Isus îi 
iubeşte foarte mult pe copii. Aflăm lucrul acesta din Biblie. Citiţi 
versetele de mai jos: 

Matei 18:1-9; Marcu 10:13; Luca 18:15. 

Citindu-le, să nu uitaţi niciodată că voi aveţi un Salvator viu, care 
mijloceşte la Dumnezeu pentru voi, pînă veţi ajunge să-L. vedeţi aşa 
cum este. 

Dragi copii, dacă veţi citi şi voi în Biblie, Cartea cărţilor, veţi afla mult 
mai mult decît aş putea eu sau altcineva să vă spună. Braţele 
Domnului Isus sunt deschise pentru a primi pe toţi băieţii şi pe toate 
fetiţele din lume care vor să-L cunoască şi să-L. roage să le fie un 
Prieten bun pe tot parcursul vieţii. 

Dumnezeu să vă binecuvînteze, copii! 


Ioana şi Gheorghe Spulber 

